Diari Oficial de la Generalitat Valenciana


Sumari del DOGV 5205, del 23-02-2006 (2006/1772)

ORDE de 31 de gener de 2006, de la Conselleria de Cultura, Educació i Esport, per la qual es disposa el funcionament de l'Institut de Formació Professional Superior Ciutat de l'Aprenent de València i cessen determinades ensenyances en l'Institut d'Educació Secundària José Viguer.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1772


Data del document
:   31-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * ensenyament públic
    * centre d'ensenyament

ORDE de 31 de gener de 2006, de la Conselleria de Cultura, Educació i Esport, per la qual es disposa el funcionament de l'Institut de Formació Professional Superior Ciutat de l'Aprenent de València i cessen determinades ensenyances en l'Institut d'Educació Secundària José Viguer. [2006/X1772]  
El Decret 203/2005, de 16 de desembre, del Consell de la Generalitat Valenciana, publicat en el Diari Oficial de la Generalitat Valenciana de 22 de desembre de 2005, pel qual es crea l'Institut de Formació Professional Superior Ciutat de l'Aprenent de València va autoritzar la Conselleria de Cultura, Educació i Esport per a dictar les disposicions necessàries per al seu compliment i desenvolupament.  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut de Formació Professional Superior Ciutat de l'Aprenent de València, codi 97676138, iniciarà les seues activitats el curs acadèmic 2005/2006.  
S'implanten, amb l'efecte indicat en el punt anterior, els Cicles Formatius de Formació Professional Específica següents:  
Impressió en Arts Gràfiques. Grau Mitjà   
Reimpressió en Arts Gràfiques. Grau Mitjà   
Producció en Indústries d'Arts Gràfiques. Grau Superior   
Automoció. Grau Superior  
Carrosseria. Grau Mitjà   
Electromecànica de Vehicles. Grau Mitjà   
Equips i Instal·lacions Electrotècniques. Grau Mitjà   
Instal·lacions Electrotècniques. Grau Superior   
Cuina. Grau Mitjà   
Pastisseria i Forn. Grau Mitjà   
Servicis de Restaurant i Bar. Grau Mitjà   
Fabricació Industrial de Fusteria i del Moble. Grau Mitjà  
Producció de Fusta i Moble. Grau Superior   
Anatomia Patològica i Citologia. Grau Superior   
Cures Auxiliars d'Infermeria. Grau Mitjà   
Desenvolupament i Aplicacions de Projectes de Construcció. Grau Superior   
Realització i Plans d'Obra. Grau Superior   
Confecció. Grau Mitjà   
Processos de Confecció Industrial. Grau Superior   
Construccions Metàl·liques. Grau Superior   
Soldadura i Caldereria. Grau Mitjà   
Mecanitzat. Grau Mitjà   
Indústria Alimentària. Grau Superior   
El centre impartirà el programa d'educació bilingüe: Programa d'Incorporació Progressiva (PIP)  
Segon  
Amb els mateixos efectes deixaran d'impartir-se a l'Institut d'Educació Secundària José Viguer, codi 98413571, els citats cicles formatius.  
Tercer  
La Direcció Territorial de Cultura, Educació i Esport de València nomenarà l'equip directiu del centre, de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.  
Quart  
La Direcció General d'Ensenyament podrà modificar el programa d'educació bilingüe que s'implanta en esta orde. Així mateix, determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport de València n'efectuarà l'oportuna i raonada proposta.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritza a les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenvolupament del que disposa la present orde.  
Segona  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2005/2006, excepte pel que fa al nomenament de l'equip directiu, supòsit en què s'estenen a l'1 de juliol de 2005.   
València, 31 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN